**ОБЩИ УСЛОВИЯ НА ИГРА С НАИМЕНОВАНИЕ**

**„Winter DIEMAXTRA game”**

**ПРАВИЛА ЗА УЧАСТИЕ В ИГРА**

Игра с наименование „Зимна diemaextra игра ” („Играта”) ще се проведе в рамките на поддържаната от **„Нова Броудкастинг Груп” АД** интернет страница [www.gong.bg/diemaxtra](http://www.gong.bg/diemaxtra)

**А. Период на реализация на Играта:**

15 ноември 2017 г. – 03 февруари 2018 г.

**Б. Организатор на Играта:**

„Нова Броудкастинг Груп” АД, ЕИК 832093629.

**В. Награди за Участниците:**

Осигуряват се от „Нова Броудкастинг Груп” АД, ЕИК 832093629.

**НАГРАДИТЕ В ИГРАТА**:

Наградите са само и единствено:

Осемнадесет (18) броя 43 инчови телевизори – Philips модел: 43PFS4132 ,

**Г. Платформа, в която се реализира Играта:**

Интернет страница [www.gong.bg/diemaxtra](http://www.gong.bg/diemaxtra)

**Д. Участник:**

Участие в **Играта** могат да вземат всички лица, които отговарят на условията за участие, предвидени в настоящите Правила за участие в игра (по-долу „**Правила**”).

**ОБЩИ ПОЛОЖЕНИЯ**

**Чл. 1.** Настоящите **Правила** уреждат отношенията между **Организатора,** от една страна, и **Участниците** в **Играта,** от друга страна, както и условията за участие в нея.

**Чл. 2.** Навсякъде в **Правилата** дефинираните в този член думи и изрази ще имат следното значение:

**1.** „**Играта**” е игра с наименование „Зимна diemaextra игра”, която се провежда в рамките на интернет страница [www.gong.bg/diemaxtrа](http://www.gong.bg/diemaxtrа) и за срок от **15.11.2017 г. до 03.02.2018 г.** включително.

**2.** „**Участник**” (респ. „**Участници**”) e всяко физическо лице, навършило 18 години, което е направило своята регистрация в интернет страницата, поместена на [www.gong.bg/diemaxtra](http://www.gong.bg/diemaxtra)

**3.** „**Организатор**” или „**Оранизатор на Играта**” е **„Нова Броудкастинг Груп” АД**, ЕИК 832093629.

**Чл. 3. (1)** Участник в Играта може да бъде само физическо лице, навършило 18 (осемнадесет) години, което е дееспособно.

**(2)** Не може да бъде участник в **Играта** лице, което е съдружник или акционер или работи по трудово правоотношение или въз основа на друг договор за **Организатора на** **Играта**, или е заето в дейност, свързана с реализацията, осигуряването и администрирането на **Играта**.

**(3)** При наличие на данни, установяващи неизпълнение на изискванията по предходните алинеи, **Организаторът на Играта** има право да спре участието до опровергаването им от страна на **Участника**. **Организаторът** самостоятелно преценява дали неизпълнението на изискванията е опровергано.

**Чл. 4. (1)** **Участникът** заявява съгласие за участие в **Играта** и съгласие с настоящите **Правилата**, след успешна регистрация на интернет страницата [www.gong.bg/diemaxtra](http://www.gong.bg/diemaxtra)

**(2) Участникът** се съгласява, че може да получава информация, свързана с **Играта** чрез съобщения, изпратени до неговия e-mail, с който се е регистрирал да участва в **Играта**.

**Чл. 5.** **Организаторът** определя **Правилата** едностранно и има право да ги изменя и допълва по своя преценка. Същият има право по всяко време да преустанови реализацията на **Играта**, както и да прекрати временно или постоянно участието на **Участник** в нея, ако същият не спазва настоящите **Правила**.

**Чл. 6.**

**(1)** **Организаторът** е длъжен да обяви измененията и допълненията на **Правилата**.

**(2)** Действието на измененията и допълненията е в сила от момента на обявяването им на интернет страницата [www.gong.bg/diemaxtra](http://www.gong.bg/diemaxtra). Изменените и/или допълнени **Правила** обвързват **Участниците** в **Играта** от момента на обявяването им.

**Чл. 7. (1)** **Участникът** се индивидуализира в **Играта** посредством регистрацията си в интернет страница [www.gong.bg/diemaxtra](http://www.gong.bg/diemaxtra), която е използвал за участие в **Играта**.

**(2)** **Организаторът** не носи отговорност и не дължи обезщетение на лице, чийто e-mail е използван от трето лице, независимо дали е дало или не съгласие за това.

**(3)** **Организаторът** обработва личните данни на Участниците, станали му известни при участието им в **Играта,** съгласно разпоредбите на Закона за зашита на личните данни. Обявяването на печелившите **Участниците** се извършва по начин, позволяващ тяхната индивидуализация и недопускащ разкриването на лични данни.

**Чл. 8.** **(1)** Участието в **Играта** е безплатно.

**(2)** Участието в **Играта** се осъществява след успешна регистрация на интернет страницата [www.gong.bg/diemaxtra](http://www.gong.bg/diemaxtra), чрез попълване на стандартна бланка с информация относно Участника, както и данни относно съществуващ абонамент за ТВ пакет, включващ програмите Diema Sport и Diema Sport 2. Същите ще се удостоверяват посредством номер от фискален бон или договор.

**(3)** Така регистриралият се **Участник** приема безусловно настоящите **Правила** и се задължава да ги спазва и доброволно предоставя на **Организатора на Играта** личните си данни за обработване за целите на **Играта**.

**Чл. 9. Защита на личните данни**

1. NOVA обработва така събраните лични данни законосъобразно и добросъвестно. Организаторът се задължава да предприеме необходимите технически и организационни мерки, за да защити данните от случайно или незаконно унищожаване, или от случайна загуба, от неправомерен достъп, изменение или разпространение, както и от други незаконни форми на обработване.
2. Доколкото обработването на събраните лични данни включва предаване на данните по електронен път, то NOVA взема съответните специални мерки за защита на данните.
3. NOVA се задължава предприеманите мерки да са съобразени със съвременните технологични постижения и да осигуряват ниво на защита, което съответства на рисковете, свързани с обработването и на естеството на данните, които трябва да бъдат защитени.

**Чл. 10. (1)** Печелившите в **Играта** се определят ежемесечно, чрез онлайн платформа за обработка на данни - жребий измежду всички **Участници**.

**(2)** Жребият се провежда от **Организатора**, на случаен принцип, чрез независима онлайн платформа, в рамките на 7 дни след края на отчетния месец.

**(3)** Наградите се осигуряват от **„Нова Броудкастинг Груп” АД**, ЕИК 832093629. Наградите в Играта са само и единствено:

Осемнадесет (18) броя 43 инчови телевизори – Philips модел: 43PFS4132 , разпределени пропорционално за периода на играта, а именно :

Ноември 2017- 6 бр., Декември 2017 – 6 бр и Януари 2018 – 6 броя.

Наградите ще бъдат обявени на сайта на играта: [www.gong.bg/diemaextra](http://www.gong.bg/diemaextra)- в рамките на седем (7) дни след края на отчетния период ( месечно)., както следва:

* Месец Декемри 2017 ще се обявят печелившите за месец Ноември 2017
* Месец Януари 2018 ще се обявят печелившите за месец Декември 2017
* Месец Февруари 2018 ще се обявят печелившите за месец Януари 2018

**Чл. 11. (1)** Спечелената награда от печелившия **Участник** се предава, ако са налице кумулативно всички изброени по-долу условия:

**1.** **Участникът** се е регистрирал на интернет страницата [www.gong.bg/diemaxtra](http://www.gong.bg/diemaxtra);

**2.** **Участник**, избран чрез жребий, е изразил желание да получи наградата.

**(2)** Със спечелилия **Участник** следва да се уточнят детайлите за получаването на конкретната награда от представител на **„Нова Броудкастинг Груп” АД**. В случай че спечелилият **Участник** не отговаря на посочения от него телефонен номер или на съобщенията, изпратени му до e-mail адреса, посочен в регистрацията, и в рамките на 3 (три) дни от обявяването на печелившите, не осъществи контакт с **Организатора**, за печеливш се обявява следващ **Участник**, изтеглен с жребий.

**Чл. 12. (1)** Наградата се предава лично на спечелилия **Участник**, като самоличността му се установява с представяне от него на валидна лична карта и след като бъде безспорно установено, че именно това е лицето, което се е регистрирало на страница [www.gong.bg/diemaxtra](http://www.gong.bg/diemaxtra)

**(2)** **Участници**, които не са потърсили наградите си в посочените по-горе срокове губят правата си върху тях.

**(3)** Наградите не могат да бъдат заменяни срещу левовата им равностойност.

Чл. 13. Отговорности

1. Участникът трябва да предостави вярно и коректно своите имена, телефонен номер и e-mail адрес за контакт.
2. NOVA няма право да използва получените лични данни на участвалите за цели извън играта, както и да ги предоставя на трети лица.
3. Организаторът не носи отговорност, ако Участник е посочил неверни данни, подадени от него.
4. Организаторът не носи отговорност, в случай че награденият е обективно възпрепятстван да получи и използва наградата.
5. Организаторът си запазва правото да прекрати играта едностранно или да промени настоящите Общи условия и правила по всяко време и без предупреждение.

Чл.14. Грешки и невалидни регистрации

Организаторът не носи отговорност за регистрации, съдържащи непълна, невярна или подвеждаща информация, както и за регистрации, направени от лица, които нямат право да участват в Играта.

Чл.15. Съдебни спорове

Всеки потенциален спор между Организатора на Играта и Участниците в същата се решава чрез преговори, а при невъзможност за постигане на споразумение, спорът ще се решава от компетентния съд в гр. София.

Настоящата разпоредба има силата на изрично споразумение по смисъла на чл. 117, ал. 2 от ГПК.

Чл.16 Публичност

С участието си в настоящата Игра Участниците декларират и се съгласяват, че предоставят личните си данни доброволно, като необходимо условие за участие в Играта и за ползването на правата, които могат да придобият с участието си в нея, и предоставят изричното си съгласие Организаторът на Играта да обработва предоставените от тях лични данни.

Чл. 17. Отговорност

1. Участието на всеки Участник в Играта e изцяло на негов риск и отговорност.
2. Организаторът не отговоря за евентуални вреди, причинени при и във връзка с участие във Играта, освен ако е доказано, че са причинени при груба небрежност или умишлено. Организаторът не носи отговорност за невъзможност за осигуряване на участие в Играта при настъпване на обстоятелства извън неговия контрол - случаи на непреодолима сила, случайни събития, технически проблеми в мрежата и др.

Чл. 18. Общи правила

Общите правилата на Играта достъпни в регистрационната форма на играта. Участието в Играта означава, че лицето приема настоящите общи правила.

**Чл. 19.** Настоящите **Правила** влизат в сила на 15.11.2017г.